open-index/open-wikipedia-markdown huggingface dataset:
Μαρία Ζάμπα

Η **Μαρία Ζάμπα** (1888–1933) ήταν Ελληνίδα ποιήτρια.

## Βιογραφικά στοιχεία
Γεννήθηκε το 1888 στα Άδανα της Μικράς Ασίας. Στη συνέχεια μετακόμισε στην Κωνσταντινούπολη όπου σπούδασε στη Ζάππειο Σχολή της πόλης. Μετά την ολοκολήρωση των σπουδών της, μετακόμισε στην Αθήνα, όπου άρχισε να ασχολείται με τη λογοτεχνία. Δημοσίευσε τα πρώτα ποιήματα της στο περιοδικό *[[Νουμάς (περιοδικό)|Νουμάς]]*, ενώ νωρίτερα δημοσίευσε στίχους της στα περιοδικά *Αμάλθεια* (Σμύρνη), *Ελλάς* (Αθήνα) και *Μικρασιατικό Ημερολόγιο* (Σάμος). Δημοσίευσε την πρώτη της ποιητική συλλογή, με τίτλο *Τα τραγούδια μου* το 1924 στην Αθήνα, ενώ έξι χρόνια αργότερα, το 1930, δημοσιεύθηκε η δεύτερη ποιητική συλλογή της, *Αυγές και δειλινά*. Ττα έργα της χαρακτηριζόταν από λιτότητα και αφαιρετικότητα στον λόγο της. Πέθανε στην Αθήνα το 1933.

## Παραπομπές


## Βιβλιογραφία
*Ταρσούλη, Αθηνά. «Μαρία Ζάμπα», *Ελληνίδες ποιήτριες*, σσ. 129-137. Αθήνα, 1951.
*«Ζάμπα Μαρία», *Μεγάλη Εγκυκλοπαίδεια της Νεοελληνικής Λογοτεχνίας*, τόμ. 6. Αθήνα, Χάρη Πάτση, χ.χ.

## Εξωτερικοί σύνδεσμοι
*Μαρία Ζάμπα στον ''Πανδέκτη'', του Εθνικού Ιδρύματος Ερευνών

Κατηγορία:Ελληνίδες ποιήτριες
Κατηγορία:Νεοέλληνες ποιητές
Αμίρι Κούρντι

Ο **Αμίρι Κούρντι** (*Amiri Kurdi*, γεννημένος στις 11 Σεπτεμβρίου 1991) είναι επαγγελματίας ποδοσφαιριστής, ελληνικής και σαουδαραβικής καταγωγής, ο οποίος αγωνίζεται ως δεξιός πλάγιος αμυντικός για την Αλ Χιλάλ ΦΚ.

## Σταδιοδρομία σε συλλόγους
Ο Κούρντι διακρίθηκε στις ακαδημίες του Πανιωνίου, όπου στη συνέχεια προωθήθηκε στην πρώτη ομάδα και αγωνίστηκε στη Σούπερλιγκ. 

Στις 21 Αυγούστου 2014, υπέγραψε στην Αλ Αχλί του Πρωταθλήματος Σαουδικής Αραβίας. 

Τον Ιούλιο του 2018, ανακοινώθηκε η απόκτηση του από τον Πανιώνιο, επιστρέφοντας στην ομάδα που αναδείχθηκε.

Στις 19 Αυγούστου 2019, υπέγραψε συμβόλαιο με την Αλ Χιλάλ.  

## Διακρίσεις

; Αλ Αχλί

* Πρωτάθλημα Σαουδικής Αραβίας: 2015-16 
* Saudi Crown Prince Cup: 2014-15 
* Kings Cup: 2016 
* Σούπερ Καπ: 2016 

; Αλ Χιλάλ

* ΑΦΚ Τσάμπιονς Λιγκ: 2019

## Παραπομπές


## Εξωτερικοί σύνδεσμοι

* Προφίλ στο Insports  
*   
* Προφίλ στο Transfermarkt.com 

Κατηγορία:Σαουδάραβες ποδοσφαιριστές
Κατηγορία:Έλληνες ποδοσφαιριστές
Κατηγορία:Έλληνες Μουσουλμάνοι
Κατηγορία:Έλληνες σαουδαραβικής καταγωγής
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αλ Αχλί ΣΚ (Τζέντα)
Κατηγορία:Ποδοσφαιριστές Αλ Χιλάλ ΦΚ
Αλ-Φαϊχά ΦΚ

Η **Αλ-Φαϊχά ΦΚ** () είναι επαγγελματικός ποδοσφαιρικός σύλλογο που εδρεύει στην Al Majma'ah και συμμετέχει στο Πρωτάθλημα Σαουδικής Αραβίας, την κορυφαία κατηγορία της χώρας. Ιδρύθηκε το 1954.

Τα χρώματα της Αλ-Φαϊχά είναι το πορτοκαλί και το μπλε, εξ ου και το ψευδώνυμο «*Al-Burtuqali*» (*οι Πορτοκαλί*). Ο σύλλογος έχει κερδίσει μία φορά τη Δεύτερη Κατηγορία της Σαουδικής Αραβίας, τη σεζόν 2013-14, και τερμάτισε στη δεύτερη θέση το 2003-04. Στις 29 Απριλίου 2017, η Αλ-Φαϊχά κέρδισε την πρώτη της άνοδο στην Pro League και στις 5 Μαΐου 2017 κέρδισε τον πρώτο της τίτλο στην Πρώτη Κατηγορία.

Ο σύλλογος παίζει τους εντός έδρας αγώνες στο Αλ Μαζμά'α Σπορτς Σίτι στην Αλ Μαζμά'α, όπου μοιράζεται το γήπεδο με τους τοπικούς αντιπάλους της, Αλ-Φαϊσαλί ΦΚ και Αλ Μουζαζάλ.

## Ιστορία
Η Αλ-Φαϊχά ιδρύθηκε το 1954 στην Αλ Μαζμά'α και καταχωρήθηκε επισήμως στις 15 Αυγούστου 1966. Ο σύλλογος είναι ένας από τους παλαιότερους της χώρας και ο παλαιότερος σύλλογος στην Αλ Μαζμά'α. Η Αλ-Φαϊχά προέκυψε από μία συγχώνευση δύο διαφορετικών συλλόγων, της *Minikh* και της *Al-Fayha*, οι οποίοι συνενώθηκαν για να γίνουν ο μοναδικός εκπρόσωπος της Αλ Μαζμά'α.

Από τη σύσταση του συλλόγου, η Αλ-Φαϊχά διαδραμάτισε συνεχή ρόλο στην υπηρεσία της νεολαίας στην Al-Majma'ah. Θεωρείται ένα από τους πιο ενεργούς και διαδραστικούς συλλόγους στην πόλη, που συχνά λειτουργεί ως ασφαλές καταφύγιο για τη νεολαία.

Η Αλ-Φαϊχά κέρδισε την πρώτη της άνοδο στην Πρώτη Κατηγορία τη σεζόν 2003-04, όταν τερμάτισε στη δεύτερη θέση της Δεύτερης Κατηγορίας. Πέρασε 4 διαδοχικές σεζόν στην Πρώτη Κατηγορία, πριν υποβιβαστεί στο τέλος της σεζόν 2007-08. Στη συνέχεια, προβιβάστηκε ξανά κατά την περίοδο 2013-14, όταν κέρδισε τον τίτλο της Δεύτερης Κατηγορίας. Στις 29 Απριλίου 2017, κέρδισε την πρώτη της άνοδο στην Pro League και στις 5 Μαΐου 2017 κέρδισε τον πρώτο τίτλο στην Πρώτη Κατηγορία.

## Διακρίσεις
**[[Πρωτάθλημα ποδοσφαίρου Σαουδικής Αραβίας|Πρώτη Κατηγορία]]**

* **Νικητές (1)** : 2016-17 
* 2η θέση (1): 2020-21

**Δεύτερη Κατηγορία**

* **Νικητές (1)** : 2013-14 
* 2η θέση (1): 2003-04 

**Κύπελλο**
* **Νικητές (1)** : 2021-22

## Παραπομπές


## Εξωτερικοί σύνδεσμοι

* Επίσημος ιστότοπος 
* Επίσημο Twitter 

Κατηγορία:Ποδοσφαιρικές ομάδες Σαουδικής Αραβίας
Κατηγορία:Ιδρύσεις αθλητικών συλλόγων το 1954
Πιέρ Μονάτ

O **Πιέρ Μονάτ** (*Pierre Monatte*, 15 Ιανουαρίου 188127 Ιουνίου 1960) ήταν Γάλλος συνδικαλιστής, ιδρυτής της γαλλικής Γενικής Συνομοσπονδίας Εργατών (στα γαλλικά: *Confédération générale du travail* -συντομ. *CGT*) στις αρχές του 20ου αιώνα. Ο Μονάτ θεωρείται σημαντική προσωπικότητα στον επανασταστικό συνδικαλισμό.

Ο Μονάτ δεν έκρυβε την συμπάθειά του στον αναρχισμό, αλλά απομακρύνθηκε από αυτόν μετά το Διεθνές Αναρχικό Συνέδριο του Άμστερνταμ, όταν συγκρούστηκε με τον Μαλατέστα για τον τρόπο οργάνωσης της εργατικής τάξης.

## Παραπομπές


## Εξωτερικοί σύνδεσμοι
* 

Κατηγορία:Συνδικαλιστές
Πολιτική ανυπακοή (βιβλίο)

Το βιβλίο ***Πολιτική Ανυπακοή*** (αγγλικά: Resistance to Civil Government ή Civil Disobedience) είναι μια πραγματεία του Αμερικάνου υπερβατιστή φιλοσόφου Χένρι Ντέιβιντ Θόρω, η οποία εκδόθηκε για πρώτη φορά το 1849. Σε αυτό ο Θορώ υποστηρίζει οτι τα άτομα δεν θα έπρεπε να επιτρέπουν στην κυβέρνηση να κυβερνά ή να προκαλεί ατροφία στη συνείδηση τους, και πως οι άνθρωποι εχουν το καθήκον να μην αποδέχονται την κυβέρνηση να τους μετατρέπει σε υποκείμενα της αδικίας. Ο Θορώ έγραψε το βιβλίο κινούμενος από την απέχθεια που ένοιωθε για τη δουλεία και τον αμερικανικό-μεξικανικό πόλεμο του 1846-48.

Κατηγορία:Πολιτικά βιβλία
Σκήτη Κοζάνης

*Για συνώνυμο οικισμό στην Ελλάδα δείτε το λήμμα: [[Σκήτη Λάρισας]]*

Η **Σκήτη** είναι ορεινό χωριό της Κοζάνης σε υψόμετρο 740 μέτρα.

## Γεωγραφία - Ιστορία
Η Σκήτη βρίσκεται στο εσωτερικό του νομού, στους νοτιοανατολικούς πρόποδες του όρους Άσκιο (Σινιάτσικο) και δυτικά της Κοζάνης σε απόσταση 15,5 χλμ. Είναι κτισμένος ανάμεσα στους οικισμούς Ξηρολίμνη (Β.), Αλωνάκια (Δ.) και Κοκκιναρά (ΝΔ.). Απέχει 3 χλμ. βόρεια από τον κόμβο Καλαμιάς της Εγνατίας Οδού και βρίσκεται στα όρια του Καταφύγιου Άγριας Ζωής Ανθότοπου - Σκήτης. 

Την περίοδο της τουρκοκρατίας αναφέρεται με την ονομασία *Ντιντιλέρ* ως αμιγώς "τουρκικό" χωριό να κατοικείται από Οθωμανούς και συμπεριλαμβανόταν στα χωριά των Καραγιαννίων. Με το ίδιο όνομα αναφέρεται μετά την απελευθέρωση το 1918 στο ΦΕΚ 260Α-31/12/1918 να προσαρτάται στην ομώνυμη κοινότητα. Το 1927 μετονομάστηκε σε Σκήτη. Οι κάτοικοί του ασχολούνται με την κτηνοτροφία και τη γεωργία. Μετά την απελευθέρωση και την ανταλλαγή πληθυσμών εγκαταστάθηκαν πρόσφυγες από από τις πόλεις Ζάβερα, Σεβάστεια, Χαψίκεη (ή Χαψίκιοϊ), Λαραχανή της Τραπεζούντας και την Προύσα. Το 1928 έγινε διανομή χωραφιών για να αποκτήσουν έτσι κάποια περιουσιακά στοιχεία και να έχουν δικαιώματα. Η ονομασία Σκήτη προήλθε από τους ασκητές που υπήρχαν στα βουνά της περιοχής. Σύμφωνα με το σχέδιο Καλλικράτης, μαζί με τον Κοκκιναρά αποτελούν την τοπική κοινότητα Σκήτης που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 277 κατοίκους.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Μαμμαντβαγκίρ Σεϊχζαμάνι

Ο **Μαμμαντβαγκίρ Σεϊχζαμάνι** (Məmmədbağır Saleh oğlu Şeyxzamanlı, 1880&ndash;1920) ήταν ο πρώτος επικεφαλής της οργάνωσης για την καταπολέμηση της αντιτρομοκρατίας στις ειδικές υπηρεσίες του Αζερμπαϊτζάν .

## Βιογραφία
Ο Σεϊχζαμάνι γεννήθηκε το 1880 στην Ελισαβετπόλ, την σημερινή Γκαντζά στο βορειοδυτικό Αζερμπαϊτζάν. Τον Ιούνιο του 1919 διορίστηκε επικεφαλής της Οργάνωσης για την Καταπολέμηση της Αντίστροπης Αντιπολίτευσης, η οποία συστάθηκε από την εθνική κυβέρνηση της Λαϊκής Δημοκρατίας του Αζερμπαϊτζάν. Αφού εργάστηκε για ένα διάστημα, ο Σεϊχζαμάνι απολύθηκε από τη θέση του τον Αύγουστο του 1919, λόγω της πολιτικής δραστηριότητας του ως μέλος του κόμματος Μουσαβάτ στο πρώτο υπουργικό συμβούλιο της δημοκρατίας του Αζερμπαϊτζάν .

## Παραπομπές


Κατηγορία:Αζέροι
Μαδάτ Γκουλιγιέφ

Ο **Μαδάτ Γκουλιγιέφ** () είναι υπολοχαγός της Υπηρεσίας Κρατικής Ασφάλειας της Δημοκρατίας του Αζερμπαϊτζάν και τοπικός αρχηγός.

## Πρώιμη ζωή
Ο Μαδάτ Γκιουλγιέφ γεννήθηκε στις 27 Σεπτεμβρίου 1958 στο Γκαντζά σε μια μορφωμένη οικογένεια. Ο πατέρας του Γκαζαχφάρ Γκιουλγιέφ είναι μηχανικός. Η μητέρα του, Ζανμπάγκ Γκουλιγιέβα, είναι δάσκαλος Αζερικής γλώσσας και λογοτεχνίας. Ξεκίνησε να σπουδάζει στο 1ο γυμνάσιο της Γκαντζά το 1975 και τελείωσε το 8ο σχολείο το 1975. Ο Μαδάτ Γκουλιγιέφ αποφοίτησε από το Κρατικό Ινστιτούτο Φυσικής Κατάρτισης και Αθλητισμού του Αζερμπαϊτζάν το 1980 και από την Αστυνομική Ακαδημία του Υπουργείου Εσωτερικών της Δημοκρατίας του Αζερμπαϊτζάν το 1997. Είναι παντρεμένος και έχει δύο παιδιά.

### Καριέρα
Ο Γκουλιγιέφ εργάζεται σε διάφορους τομείς της κρατικής ασφάλειας εδώ και αρκετά χρόνια. Ήταν κύριο μέλος των Ενόπλων Δυνάμεων του Αζερμπαϊτζάν κατά τα έτη 1980-1982. Ξεκίνησε να υπηρετεί σε οργανισμούς εσωτερικών υποθέσεων από το 1983. Κατά τη διάρκεια των ετών 1992-1994 εργάστηκε ως επικεφαλής της Διεύθυνσης Καταπολέμησης της Τρομοκρατίας και Απάτης. Κατά τη διάρκεια των ετών 1994-1995 εργάστηκε ως επικεφαλής του περιφερειακού τμήματος του οργανισμού καταπολέμησης των οργανωμένων εγκλημάτων του MIA, Γιεβλάχ-Γκαζάχ. Κατά τη διάρκεια των ετών 1995-1996 ήταν Διευθυντής του Τμήματος Καταπολέμησης Οργανωμένων Εγκλημάτων του MIA. Το 1997 αποφοίτησε από την Αστυνομική Ακαδημία της MIA.

Τον Δεκέμβριο του 2015 ο Πρόεδρος του Αζερμπαϊτζάν Ιλχάμ Αλίεφ ίδρυσε δύο υπηρεσίες: την Υπηρεσία Ασφάλειας του Κράτους (ΥΑΚ) και την Υπηρεσία Εξωτερικών Πληροφοριών (ΥΕΠ).

Ο αρχηγός της *Υπηρεσίας Κρατικής Ασφάλειας της Δημοκρατίας του Αζερμπαϊτζάν* είναι ο Μαδάτ Γκουλιγιέφ. Είναι επίσης Προϊστάμενος της Υπηρεσίας Εξωτερικών Πληροφοριών, σύμφωνα με διάταγμα του Προέδρου του Αζερμπαϊτζάν με ημερομηνία 14 Δεκεμβρίου 2015 .

## Παραπομπές


## Εξωτερικοί σύνδεσμοι

* Azerbaijan – December 2015
* http://flnka.ru/english/news/11703-mns-ceases-to-exist.html
* Two New Deputy Defense Ministers Appointed 
* Azerbaijani president appoints new first deputy minister of national security 

Κατηγορία:Αζέροι στρατιωτικοί
Σιδεράς Κοζάνης

Ο **Σιδεράς** είναι ορεινό χωριό της Κοζάνης σε υψόμετρο 920 μέτρα.

## Γεωγραφικά - ιστορικά στοιχεία
Ο Σιδεράς βρίσκεται στο κέντρο του νομού και είναι κτισμένος στις νότιες πλαγιές του όρους Αετοβούνι (με υψόμετρο 1.256 μ.), άμεσα στη Κοζάνη και Πτολεμαΐδα σε απόσταση  18 χλμ. ΒΔ. και 18 χλμ. Ν.-ΝΑ. αντίστοιχα. Από το χωριό ξεκινά η πεζοπορική διαδρομή Σιδεράς - Αετοβούνι - Κτενάς μήκους 8 χλμ. και διάρκειας περίπου 3 ώρες. 

Η παλιά ονομασία του χωριού από την τουρκοκρατία ήταν *Δεμιρτζιλέρ* και έτσι αναφέρεται το 1918 στο ΦΕΚ 260Α-31/12/1918 να ορίζεται έδρα της ομώνυμης κοινότητας. Μετονομάστηκε σε Σιδεράς το 1927 με το ΦΕΚ 18Α-01/02/1927. Με την ανταλλαγή των πληθυσμών το 1923, εγκαταστάθηκαν 69 οικογένειες (257 άτομα) προσφύγων από τη Μικρά Ασία. Σύμφωνα με το σχέδιο Καλλικράτης, μαζί με τον Κτενά αποτελούν την τοπική κοινότητα Σιδερά που υπάγεται στη δημοτική ενότητα Δημητρίου Υψηλάντη του δήμου Κοζάνης και σύμφωνα με την απογραφή 2021 έχει πληθυσμό 118 κατοίκους. 

Στα βουνά του οικισμού αυτοφυούν αρωματικά και φαρμακευτικά φυτά όπως το φασκόμηλο, το τσάι του βουνού, το αγριοθύμαρο και άλλα.

## Δημογραφική εξέλιξη
Η δημογραφική εξέλιξη του οικισμού είναι η εξής:

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Πέδρο Πασκάλ

Ο **Πέδρο Πασκάλ** (*José Pedro Balmaceda Pascal*, 2 Απριλίου 1975) είναι Χιλιανός-Αμερικανός ηθοποιός.

## Βιογραφία
Γεννήθηκε το 1975 στο Σαντιάγο της Χιλής. Σπούδασε υποκριτική στη Σχολή Τεχνών της Κομητείας Όριντζ και στη Σχολή Τεχνών Τις της Νέας Υόρκης.

Έγινε γνωστός από τον ρόλο του Όμπερυν Μαρτέλ στην τηλεοπτική σειρά *[[Game of Thrones]]* και τον ρόλο του Χαβιέρ Πένια στη σειρά *[[Narcos]]*. Επίσης, έχει εμφανιστεί στις σειρές *The Mentalist* και *[[Homeland]]*. Υποδύεται τον Ντιν Τζάριν (πρωταγωνιστικός ρόλος) στην σειρά The Mandalorian. 

Στον κινηματογράφο, έχει παίξει στις ταινίες: **, *[[The Equalizer 2]]* και *[[Αν η Οδός Μπιλ Μπορούσε να Μιλήσει]]*.

## Παραπομπές


Κατηγορία:Χιλιανοί ηθοποιοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Δήμος Κόντσε

Ο **Δήμος Κόντσε** ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Κόντσε ονομάζεται επίσης το χωριό στο οποίο βρίσκεται η έδρα του Δήμου Κόντσε.

## Γεωγραφία
Ο Δήμος Κόντσε συνορεύει με:
*τον Δήμο Στιπ στα βόρεια
*τον Δήμο Ράντοβις και Δήμο Βασίλεβο στα ανατολικά
*τον Δήμο Νεγκότινο και Δήμο Ντέμιρ Κάπιγια στα δυτικά.
*τον Δήμο Στρώμνιτσας και Δήμο Βαλαντόβου στα νότια.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Νοτιοανατολική Στατιστική Περιφέρεια (Βόρεια Μακεδονία)
Μέγης ο Σιδώνιος

Ο **Μέγης της Σιδώνας** (1ος αιώνας π.Χ.) ήταν διακεκριμένος χειρούργος, γεννημένος στη Σιδώνα της Φοινίκης, ο οποίος ασκούσε στη Ρώμη με μεγάλη φήμη και επιτυχία, λίγο πριν την εποχή του Κέλσου και κατά πάσα πιθανότητα τον 1ο αιώνα π.Χ. 

Έγραψε μερικά έργα, τα οποία έχουν παινευτεί εξαιρετικώς και πολλές φορές αναφέρονται από τον Κέλσο, αλλά από τα οποία δεν έχει μείνει τίποτα. Είναι, ίσως, το ίδιο πρόσωπο που αναφέρεται από τον Πλίνιο, τον Γαληνό και τον Σκριβώνιο. 

Ένα ελληνικό κομμάτι του Μέγη διατηρείται από τον Ορειβάσιο.  

## Σημειώσεις


Κατηγορία:Ρωμαίοι ιατροί
Κατηγορία:Αρχαίοι Έλληνες ιατροί
Κατηγορία:Αρχαίοι χειρούργοι
Μουάνγκα (αγροτικό τμήμα)

Η **Μουάνγκα (αγροτικό τμήμα)** (αγγλικά: *Mwanga Rural Ward* ή σουαχίλι:*Wodi ya Vijijini Mwanga*), είναι ένα διοικητικό τμήμα στην Περιοχή Μκαλάμα (*Mkalama District*), από την Περιφέρεια Σινγκίντα (*Singida Region*)

Σύμφωνα με την απογραφή του 2002, το τμήμα είχε συνολικό πληθυσμό 21.474 άτομα. 

Σύμφωνα με την απογραφή του 2012, ο πληθυσμός αυξήθηκε στα 26.024 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σινγκίντα
* Περιοχή Μκαλάμα

## Σημειώσεις

;Παραπομπές σημειώσεων


## Παραπομπές


Κατηγορία:Κατοικημένες περιοχές στην Περιφέρεια Σινγκίντα
Κατηγορία:Τμήματα της Τανζανία
Ισκούζιν Αντεζάμ Ντινισλάμοβιτς

Ο **Ισκούζιν Αντεζάμ Ντινισλάμοβιτς** (27 Ιανουαρίου 1928 — 19 Μαρτίου 2003) ήταν Ρώσος-Μπασκίρος δάσκαλος, παίκτης του κουράι από τη Δημοκρατία του Μπασκορτοστάν και τιμημένος εργαζόμενος του πολιτισμού από το 1993.

## Βιογραφία
Ο Ντινισλάμοβιτς γεννήθηκε στις 27 Ιανουαρίου 1928 στην επαρχία Ιλάιρ της Βασκιρικής Αυτόνομης Σοβιετικής Σοσιαλιστικής Δημοκρατίας (ΒΑΣΣΔ) στο χωριό Τεμές. Το 1945 ξεκίνησε να σπουδάζει στη παιδαγωγική σχολή του Τεμές. Το 1954 ξεκίνησε να σπουδάζει στη σχολή προετοιμασίας πιλότων Ουμάνκα το 1954, ενώ το 1971 αποφοίτησε από το Βασκιρικό Κρατικό Πανεπιστήμιο το 1971. Δίδαξε στο βασκιρικό γυμνάσιο Ραμί Γκαρίποφ από το 1961 έως το 1996. Ήταν παίκτης του κουράι.

Μερικοί μαθητές του ήταν οι Αζάτ Αϊιτκολόφ, Γιουλάι Γκεϊνετντίνοφ, Ρόμπερτ Γιουλντάσεφ και άλλοι.

Πέθανε στις 19 Μαρτίου 2003, στην Ουφά, την πρωτεύουσα της Δημοκρατίας του Μπασκορτοστάν.

## Τιμητικές διακρίσεις και άλλες βραβεύσεις

* Τιμημένος εργαζόμενος του πολιτισμού, Δημοκρατία του Μπασκορτοστάν (1993).

## Οικογένεια

* Η γυναίκα του ήταν η Κουσίμοβα Τανσιλού Χαζίμοβιτς (ή Κουσίμοβα Τανσίλου Χαζίμ κιζί στα μπασκιρικά, 1927-1999), ειδικός στη μπασκιρική φιλολογία, υποψήφια φιλολογικών επιστημών, τιμημένη εργαζόμενος του πολιτισμού από την Δημοκρατία του Μπασκορτοστάν

## Λογοτεχνία

* Γ. Ι. Γκαϊνετντίνοφ, Φ. Σ. Κοντακάγιεφ. «Әҙеһәм ҡурайы» китабы (μεταγραφή: Εντεχέμ κουραϊί κιταμπί, 2003)

## Μνήμη

* Μια οδός στο Μπαϊμάκ και την γενέτειρα του, το Τεμές, ονομάζεται προς τιμήν του.
* Υπάρχει επίσης ο διαγωνισμός κουράι Α. Ισκούζιν. Εκεί συμμετέχουν παίκτες του κουράι από όλη τη Δημοκρατία του Μπασκορτοστάν.
* Το 9ο μουσικό σχολείο της Ουφά έχει ονομαστεί προς τιμήν του.

## Παραπομπές


## Εξωτερικοί σύνδεσμοι

* Искужин Динисламовна γιος σκηνογραφία // Башкирская εγκυκλοπαίδεια — Ούφα: "Башкирская εγκυκλοπαίδεια" επιστημονικό και εκδοτικό του, 2015-2017. — ISBN 978-5-88185-143-9.

Κατηγορία:Σοβιετικοί μουσικοί
GeCAD Software

Η **GECAD Software** ιδρύθηκε το 1992 από τον Ράντου Τζεορτζέσκου ως εταιρεία ανάπτυξης λογισμικού για σχεδιασμό βοηθούμενο από υπολογιστή. Με την πάροδο του χρόνου, η εστίαση της GECAD μετατοπίστηκε από το λογισμικό CAD προς τα λογισμικά προστασίας και ασφάλειας, όπως τα λογισμικά προστασίας από ιούς. Το πιο εξέχον προϊόν, το Reliable Antivirus ή RAV, αναπτύχθηκε για πρώτη φορά το 1994. Το 2003, μετά συγκεντρώνοντας πάνω από 10 εκατομμύρια χρήστες σε 60 χώρες σε όλο τον κόσμο, η τεχνολογία της εταιρείας εξαγοράστηκε από την Microsoft. Το 2004, η GECAD Software αναδιαμόρφωσε το σύνολο των δραστηριοτήτων της και μετονομάστηκε σε όμιλος GECAD.

Τώρα, ο όμιλος GECAD επενδύει σε εταιρείες με υψηλό δυναμικό ανάπτυξης, με την ικανότητα να καινοτομούν και να προσφέρουν νέες ιδέες και προϊόντα στις αγορές τους. Οι επενδύσεις επικεντρώνεται κυρίως για το λογισμικό και τις εταιρείες υψηλής τεχνολογίας, συμπεριλαμβανομένης των εταιρειών παραγωγής λογισμικού ασφάλειας, των τεχνολογιών νέφους, του ηλεκτρονικού εμπορίου, του κρυπτοεμπορίου και των μεθόδων πληρωμής. Το 2005, ο όμιλος GECAD επένδυσε στην ίδρυση της πλατφόρμας πληρωμών ηλεκτρονικού εμπορίου Avangate .

Ο όμιλος GECAD επενδύει μόνιμα σε νέες επιχειρήσεις. 

## Σύσταση

* **Gecad Software** — Η πρώτη εταιρεία του ομίλου. Ανέπτυξε το αντιϊκό RAV Antivirus το 1994. Το 2003, η εταιρεία εξαγοράστηκε από την αμερικάνικη Microsoft.
* **Gecad ePayment** — πρόγραμμα ηλεκτρονικού εμπορίου, ηγέτιδα μεταξύ των ρουμανικών ηλεκτρονικών συστημάτων πληρωμών. Το 2008, ο κύκλος εργασιών ανήλθε σε 1.05 εκατομμύρια ευρώ με απώλειες περίπου 900 χιλιάδες ευρώ. Είναι κύριος μέτοχος στην DotCommerce.
* **Gecad Net** — ο μοναδικός ρουμανικός διανομέας *Trend Micro*, συνεργάτης της *Kaspersky* και της *IBM/ISS*. Έχει συμβάλλει στην δημιουργία του λογισμικού ασφαλείας *Sentinet*, το οποίο παρακολουθεί την υποδομή των εταιρειών-πελατών, την ανάπτυξη υλικού και λογισμικού και προειδοποιεί το τμήμα πληροφορικής για καταστάσεις που είναι δυνητικά επικίνδυνες για την ασφάλεια της εταιρείας. Παραδίδει αναφορές διαχείρισης σε διάφορες παραμέτρους.. Το οικονομικό έτος 2007 έληξε με κύκλο εργασιών 5,5 εκατομμυρίων ευρώ.
* **Gecad Technologies/Axigen** — εταιρεία που ιδρύθηκε το 2001. Ασχολείται με την έρευνα στον τομέα των νέων τεχνολογιών, τη διαχείριση έργων και την ανάπτυξη λογισμικού. Αρχικά ασχολήθηκε με την ανάπτυξη λογισμικού προστασίας από ιούς και αργότερα άρχισε να προωθεί την πρώτη λύση ηλεκτρονικού ταχυδρομείου στη Ρουμανία υπό την επωνυμία Axigen..
* **Avangate** — εταιρεία που ιδρύθηκε το Σεπτέμβριο του 2005. Αποτέλεσε τμήμα της Gecad ePayment. Τον Ιούλιο του 2011 απασχολούσε 84 εργαζόμενους..

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Επιχειρήσεις της Ρουμανίας
Χουάν Νέιρα

Ο **Χουάν Άνχελ Νέιρα** (*Juan Ángel Neira,* 21 Φεβρουαρίου 1989) είναι Αργεντινός επαγγελματίας ποδοσφαιριστής, ο οποίος αγωνίζεται ως πλάγιος μέσος για τον ΟΦΗ. 

## Σταδιοδρομία σε συλλόγους
Τον Αύγουστο του 2011, ο Νέιρα εντάχθηκε στη Λανούς, με δανεισμό ενός έτους από τη Χιμνάσια, με την επιλογή να υπογράψει μόνιμα.  Η Λανούς δεν ενεργοποίησε την επιλογή και το 2012 ο Νέιρα υπέγραψε ακόμη εάν μονοετές συμβόλαιο δανεισμού με την ισπανική Βαγιαδολίδ.  

Στις 31 Ιουλίου 2013, έγινε μέλος της μεξικανικής Τέκος. Τα επόμενα χρόνια έπαιξε κυρίως στο Μεξικό.  

Στις 29 Ιουνίου 2018, υπέγραψε συμβόλαιο διάρκειας ενός έτους με τον ΟΦΗ της Σούπερλιγκ. 

## Διεθνής σταδιοδρομία
Τον Ιανουάριο του 2009, επιλέχθηκε στην αποστολή της Εθνικής Αργεντινής U20 για το Πρωτάθλημα Νέων Νότιας Αμερικής, που διεξήχθη στη Βενεζουέλα. Συνολικά, με την ομάδα έχει 10 συμμετοχές και 8 γκολ. 

## Παραπομπές


## Εξωτερικοί σύνδεσμοι

* Επίσημο Προφίλ Χουάν Νέιρια στη Liga MX 
* Στατιστικά στη Primera Αργεντινής στο Fútbol XXI     
*  
* Προφίλ στο Transfermarkt.com 

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Χιμνάσια ι Εσγρίμα ντε Λα Πλάτα
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Κλουμπ Ατλέτικο Λανούς
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Εστουδιάντες Τέκος
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές Πριμέρα Ντιβιζιόν Ουρουγουάης
Κατηγορία:Ποδοσφαιριστές Σέντρο Ατλέτικο Φένιξ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΟΦΗ
Κατηγορία:Ξένοι ποδοσφαιριστές στην Ελλάδα
Ιερά Μονή Αγίου Γεωργίου του Αλαμάνου

Η **Ιερά Μονή Αγίου Γεωργίου του Αλαμάνου** είναι χριστιανική, ορθόδοξη, γυναικεία μονή η οποία ανήκει στην Ιερά Μητρόπολη Λεμεσού  της Ορθόδοξης Εκκλησίας της Κύπρου.

## Τοποθεσία
Η Μονή Αγίου Γεωργίου του Αλαμάνου βρίσκεται νοτιοδυτικά της κοινότητας Πεντάκωμος της επαρχίας Λεμεσού της Κύπρου. Το καθολικό του μοναστηριού είναι μονόκλιτη βασιλική και στον εξωτερικό χώρο υπάρχουν ακόμη τέσσερα παρεκκλήσια.

## Ιστορία
### Ίδρυση
Η ακριβής χρονολογία ίδρυσης του μοναστηριού δεν είναι γνωστή. Ιδρυτής της είναι ο Άγιος Γεώργιος ο επονομαζόμενος Αλαμάνος για να ξεχωρίσει από τον Άγιο Γεώργιο τον Μεγαλομάρτυρα. Ήταν ένας από τους τριακόσιους μοναχούς γερμανικής καταγωγής οι οποίοι έφυγαν από την Παλαιστίνη το 1187 μετά την ανακατάληψή της από τους Άραβες και βρήκαν καταφύγιο στην Κύπρο. Μετά τον θάνατό του οι κάτοικοι της περιοχής έκτισαν ναό για να τιμήσουν τη μνήμη του κοντά στη σπηλιά που αποτελούσε το ασκητήριό του. Η ύπαρξη μοναστηριού στο συγκεκριμένο σημείο μαρτυρείται σε χάρτη της εποχής της Ενετοκρατίας.

### Σύγχρονη εποχή
Την εποχή της Τουρκοκρατίας το μοναστήρι λειτουργούσε ως ανδρική μονή αλλά μετά το 1918 εγκαταλείφθηκε και ερήμωσε. Η Μονή Αγίου Γεωργίου του Αλαμάνου επανιδρύθηκε ως γυναικεία μονή το 1949 με ενέργειες του τότε Μητροπολίτη Κιτίου Μακαρίου Γ΄ και μετέπειτα Αρχιεπισκόπου Κύπρου. Στο μοναστήρι εγκαταστάθηκαν 13 μοναχές προερχόμενες από τη Μονή Αγίου Αντωνίου Δερύνειας, οι οποίες ανακαίνισαν το μοναστήρι. Η μονή εορτάζει στις 23 Απριλίου, ημέρα εορτής του Αγίου Γεωργίου του Τροπαιοφόρου και στις 3 Νοεμβρίου, ημέρα ανακομιδής των λειψάνων του ίδιου Αγίου.

## Δείτε επίσης
* Εκκλησία της Κύπρου
* Κατάλογος μονών της Κύπρου

## Παραπομπές


## Πηγές
* 

## Εξωτερικοί σύνδεσμοι
* 

Γεωργιου Αλαμανου
Έλληνες Νοτιοαφρικανοί

δεξιά|μικρογραφία|300x300εσ|Χάρτης των 50 χωρών με τις μεγαλύτερες ελληνικές κοινότητες
Οι **Έλληνες Νοτιοαφρικανοί** είναι νοτιοαφρικανοί ελληνικής καταγωγής από την Ελλάδα και την Κύπρο. Σύμφωνα με διάφορους έλληνες ηγέτες στη Νότια Αφρική, ο ελληνικός πληθυσμός γενικά εκτιμάται στα 138.000 άτομα στη 2018

## Αξιοσημείωτοι άνθρωποι

## Παραπομπές


## Περαιτέρω ανάγνωση

* 

## Εξωτερικοί σύνδεσμοι

* Οι έλληνες στη Νότια Αφρική για AusGreekNet.com
* Ελληνικής Κοινότητας του Κέιπ Τάουν

Κατηγορία:Πληθυσμιακές ομάδες στη Νότια Αφρική
Κατηγορία:Έλληνες της Νότιας Αφρικής
Κατηγορία:Ελληνική διασπορά ανά χώρα
Κέιτ Μος

H **Κάθριν Αν Μος** (αγγλικά: Katherine Ann Moss, γενν. 16 Ιανουαρίου 1974) είναι Αγγλίδα μοντέλο και επιχειρηματίας.

## Πρώιμα Χρόνια
Γεννήθηκε στις 16 Ιανουαρίου 1974 στο Κρόιντον του Ηνωμένου Βασιλείου από τη σερβιτόρα Λίντα Ροσίνα Σέφερντ και τον υπάλληλο αεροπορικής εταιρίας Πίτερ Έντουαρντ Μος. Έχει έναν μικρότερο αδελφό , τον Νικ καθώς και μια ετεροθαλή αδελφή από τη πλευρά του πατέρα της, το επίσης μοντέλο Λότι (Σάρλοτ) Μος. Οι γονείς της χώρισαν όταν εκείνη ήταν δεκατριών. Φοίτησε στο Ridgeway Primary School και έπειτα στο Riddlesdown High School.

## Παραπομπές


Κατηγορία:Βρετανοί μοντέλα
Οστρακοειδή (διατροφή)

Τα **οστρακοειδή** είναι ο αλιευτικός και διατροφικός όρος που περιγράφει τα υδρόβια ζώα με σκληρό κέλυφος που καταναλώνονται ως τρόφιμα. Το κέλυφος των οστρακοειδών συνήθως διαφέρει ανά είδος, ωστόσο όλα τα οστρακοειδή είναι ασπόνδυλα. Ο όρος συμπεριλαμβάνει διάφορα είδη μαλακίων, καρκινοειδών και εχινόδερμων. 
## Δείτε επίσης
*Όστρακο
*Κατάλογος ελληνικών αλιευμάτων
## Παραπομπές
*https://www.mednutrition.gr/portal/lifestyle/diatrofi/16015-ostraka-anakalypste-ti-diatrofiki-tous-aksia

Κατηγορία:Τρόφιμα με βάση θαλασσινά
Κατηγορία:Αλιεύματα
Χάιντι Κλουμ

H **Χάιντι Κλουμ** (Heidi Klum, 1 Ιουνίου 1973) είναι Γερμανίδα μοντέλο, τηλεοπτική προσωπικότητα, επιχειρηματίας και ηθοποιός.

## Προσωπική ζωή
Από το 1997 μέχρι το 2002 υπήρξε παντρεμένη με τον στυλίστα Ρικ Πιπίνο. Το Μάρτιο του 2003, ξεκίνησε τη σχέση της με τον επιχειρηματία Φλάβιο Μπριατόρε και το Δεκέμβριο του ίδιου έτους, ανακοίνωσε την εγκυμοσύνη της, στο πρώτο τους παιδί. Σύντομα όμως, το ζευγάρι χώρισε και εκείνη ξεκίνησε τη σχέση της με τον μουσικό Σιλ. Γέννησε την κόρη της, Λένι, στις 4 Μαΐου 2004 στη Νέα Υόρκη, παρουσία του Σιλ, δηλώνοντας μάλιστα αργότερα ότι ο Μπριατόρε (βιολογικός της πατέρας) δεν εμπλέκεται καθόλου στη ζωή της και πως θεωρεί πατέρα τον Σιλ.

Κλουμ και Σιλ αρραβωνιάστηκαν το Δεκέμβριο του 2004 και παντρεύτηκαν στις 10 Μαΐου 2005 στο Μεξικό. Απέκτησαν μαζί τρία βιολογικά παιδιά: τον Χένρι Γκούντνερ Αντεμόλα Σάμουελ (γενν. 2005), τον Γιόχαν Ράιλι Φιοντόρ Τάιβο Σάμουελ (γενν. 2006) και την Λου Σουλόλα Σάμουελ (γενν. 2009). Τον Νοέμβριο του 2009, η Κλουμ άλλαξε επίσημα το όνομα της σε Χάιντι Σάμουελ ενώ τον ίδιο Δεκέμβριο, ο Σιλ υιοθέτησε και επίσημα την Λένι, δίνοντας της το επίθετο του. Στις 22 Ιανουαρίου 2012, το ζευγάρι ανακοίνωσε το χωρισμό του και δύο χρόνια αργότερα, τον Οκτώβριο του 2014, εκδόθηκε το διαζύγιο τους.

Η Κλουμ διατηρούσε σχέση με τον σωματοφύλακα της, Μάρτιν Κίρστεν, από το 2012 ως το 2014 ενώ έπειτα, για τρία χρόνια (2014-2017) έκανε σχέση με τον καλλιτέχνη Βίτο Σνάμπελ. 

Τον Μάρτιο του 2018, ξεκίνησε τη σχέση της με το μουσικό των Tokio Hotel, Τομ Κάουλιτς, και στις 24 Δεκεμβρίου 2018 αρραβωνιάστηκαν.

## Παραπομπές


Κατηγορία:Γερμανίδες μοντέλα
Κατηγορία:Αμερικανίδες μοντέλα
Γκονσάλο Ροντρίγκες

Ο **Γκονσάλο Ρόσα Γκονσάλβες Περέιρα Ροντρίγκες** (*Gonçalo Rosa Gonçalves Pereira Rodrigues,* γεννημένος στις 18 Ιουλίου 1997), επίσης γνωστός ως **Γκούγκα** (*Guga)*, είναι Πορτογάλος επαγγελματίας ποδοσφαιριστής, ο οποίος αγωνίζεται ως μέσος για τον Παναιτωλικό, με δανεισμό από τη Μπενφίκα. 

## Σταδιοδρομία σε συλλόγους
Γεννημένος στη Βίλα Ρεάλ ντε Σάντο Αντόνιο, ο Γκούγκα ξεκίνησε τη σταδιοδρομία του στην τοπική ομάδα Lusitano FC το 2005, τρία χρόνια πριν από την ένταξή του στις ακαδημίες της Μπενφίκα, όπου έπαιξε μέχρι τον Ιούνιο του 2016. Λίγο μετά, έκανε το επαγγελματικό του ντεμπούτο με τη Μπενφίκα Β, σε αγώνα της Σεγούντα Λίγα 2016-17 εναντίον της Βαρζίμ, στις 13 Αυγούστου εκείνου του έτους. 

Στις 9 Ιανουαρίου 2019, εντάχθηκε στον Παναιτωλικό με δανεισμό για 6 μήνες, με την επιλογή για ένα επιπλέον έτος. 

## Διεθνής σταδιοδρομία
Έχει αγωνιστεί στις μικρές Εθνικές ομάδες τις Πορτογαλίας (U15, U16, U17, U18 και U19). 

## Παραπομπές


## Εξωτερικοί σύνδεσμοι

*   
*   
* Στοιχεία εθνικής ομάδας  
* Προφίλ στο Transfermarkt.com 

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ15
Κατηγορία:Ποδοσφαιριστές Εθνικής Πορτογαλίας Κ16
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Στάθης Προβατίδης

Ο **Στάθης Προβατίδης** γεννήθηκε στον Πειραιά στις 7 Δεκεμβρίου του 1982 και είναι Έλληνας ποδοσφαιριστής που αγωνίζεται ως αμυντικός. Έχει αγωνιστεί κυρίως στο πρωτάθλημα της Β' Εθνικής, όπου μετράει περισσότερες από 250 συμμετοχές. Από τη σεζόν 2017-18 αποτελεί ποδοσφαιριστής του Διαγόρα Ρόδου στην Γ' Εθνική.

## Βιογραφικό
Ξεκίνησε το ποδόσφαιρο από τον Ερμή Κορυδαλλού και το 2004 μεταγράφηκε στην Προοδευτική με τη φανέλα της οποίας έγινε επαγγελματίας, κάνοντας ντεμπούτο και αγωνιζόμενος στην Β' Εθνική. Το 2007 πήρε μεταγραφή στον Εθνικό Αστέρα, όπου με τη φανέλα της ομάδας της Καισαριανής αγωνίστηκε 3 χρονιές στην Β' Εθνική. Το 2010 πήρε μεταγραφή στον Διαγόρα Ρόδου, με τη φανέλα του οποίου αγωνίστηκε μια χρονιά στην Β' Εθνική και το 2011 μεταγράφηκε στην Α.Ε.Λ. Καλλονής, με τη φανέλα της οποίας αγωνίστηκε επίσης μια χρονιά στο ίδιο πρωτάθλημα. Το 2012 πήρε μεταγραφή στον Θρασύβουλο Φυλής και το 2013 στον Αχαρναϊκό, όπου αμφότερα αγωνίστηκε στην Β' Εθνική. Το 2014 πήρε μεταγραφή εκ νέου στον Διαγόρα Ρόδου, με τη φανέλα του οποίου αγωνίστηκε στο τοπικό πρωτάθλημα της Ε.Π.Σ. Δωδεκανήσου κάνοντας πορεία πρωταθλητισμού. Το 2015 πήρε μεταγραφή στον Ιωνικό Νίκαιας, με τη φανέλα του οποίου αγωνίστηκε 2 χρονιές στην Γ' Εθνική. Το 2017 πήρε ξανά μεταγραφή στον Διαγόρα, επιστρέφοντας για 3η φορά στην ομάδα της Ρόδου, και επίσημα όπου και αγωνίζεται μέχρι σήμερα στην Γ' Εθνική κατηγορία.

## Παραπομπές


## Πηγές
*Προφίλ Στάθη Προβατίδη transfermarkt.lt 
*Προφίλ Στάθη Προβατίδη transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Διαγόρα Ρόδου
Κατηγορία:Ποδοσφαιριστές ΑΕΛ Καλλονής
Κατηγορία:Ποδοσφαιριστές Θρασύβουλου Φυλής
Κατηγορία:Ποδοσφαιριστές Αχαρναϊκού Α.Ο.
Κατηγορία:Ποδοσφαιριστές Ιωνικού Νίκαιας
Όττο Στανγκλ

O **Όττο Στανγκλ** (γερμανικά: *Otto Stangl*, Νταχάου, 9 Οκτωβρίου 1915 - Μόναχο, 20 Ιουλίου 1990) ήταν Γερμανός γκαλερίστας, έμπορος τέχνης και συλλέκτης έργων τέχνης. Μαζί με τη σύζυγό του **Έττα Στανγκλ** (*Etta Stangl*), ίδρυσαν το 1947 στο Μόναχο την αίθουσα τέχνης με το όνομα *Moderne Galerie Etta und Otto Stangl*. Μέσω της γκαλερί, το ζεύγος Στανγκλ έκανε μια σημαντική προσπάθεια για την εκ νέου γνωριμία του γερμανικού κοινού με την πρωτοποριακή τέχνη, όπως και στη μεταπολεμική αποκατάσταση της αποκαλούμενης -κατά την εποχή του χιτλερικού καθεστώτος- «εκφυλισμένης τέχνης», καθώς στο μυαλό των Γερμανών επιβίωνε η δυσφημιστική ναζιστική αντίληψη για τη μοντέρνα τέχνη. H Έττα και ο Όττο Στανγκλ συνεισέφεραν με τις προσπάθειές τους στην ίδρυση του «Μουσείου Φραντς Μαρκ» (*Franz Marc Museum*) στο Κόχελ (*Kochel am See*) της Βαυαρίας.

## Βιογραφία
Ο Όττο Στανγκλ γεννήθηκε στις 9 Οκτωβρίου 1915 στο Νταχάου, κοντά στο Μόναχο και ήταν γιος ενός γλύπτη από τη βαυαρική πρωτεύουσα. 

## Παραπομπές


Κατηγορία:Γερμανοί συλλέκτες έργων τέχνης
Μάριος Κάτσης

Ο **Μάριος Κάτσης** (Ιωάννινα, 6 Μαρτίου 1985) είναι Έλληνας πολιτικός με καταγωγή από τον Άγιο Βλάσιο Θεσπρωτίας. 

Στις βουλευτικές εκλογές του Ιανουαρίου και του Σεπτεμβρίου 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια Θεσπρωτίας. Τον Οκτώβριο του 2015 εξελέγη γραμματέας της Βουλής. 

Στις εκλογές τις 7ης Ιουλίου 2019 επανεξελέγη βουλευτής. Στις 18 Ιουλίου 2019, εξελέγη κοσμήτορας της Βουλής των Ελλήνων με 280 ψήφους. Επίσης, την ίδια ημέρα ανέλαβε τομεάρχης Ψηφιακής Πολιτικής του ΣΥΡΙΖΑ, θέση που διατήρησε και στον ανασχηματισμό της 9ης Σεπτεμβρίου του 2020, ως Τομεάρχης Ψηφιακής Διακυβέρνησης, όπως μετονομάστηκε το χαρτοφυλάκιό του.

Στις βουλευτικές εκλογές του Μαΐου και του Ιουνίου 2023 δεν κατάφερε να επανεκλεγεί, ενώ έθεσε υποψηφιότητα στις ευρωεκλογές του 2024.

## Παραπομπές


## Εξωτερικοί σύνδεσμοι
*  Μάριος Σπυρίδωνος Κάτσης, καταγραφή στην ιστοσελίδα του Ελληνικού Κοινοβουλίου.
* Προσωπική ιστοσελίδα

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Θεσπρωτίας
Αργεντίνικη Εργατική Ομοσπονδία

H **Αργεντίνικη Εργατική Ομοσπονδία**  (ισπανικά: *Federación Obrera Regional Argentina*; ή αλλιώς FORA), ιδρύθηκε το 1901 και ήταν το πρώτο πανεθνικό συνδικάτο της Αργεντινής. Διασπάστηκε το 1915, με το μεγαλύτερο κομμάτι να συγχωνεύεται με την Ένωση Συνδικάτων της Αργεντινής το 1922 ενώ το μικρότερο κομμάτι εξαφανίστηκε την δεκαετία του 1930. 

Αρχικά είχε ιδρυθεί ως FOA (Argentine Workers' Federation) το οποίο άλλαξε το 1905 σε FORA για να τονίσει τον προλεταριακό διεθνιστικό προσανατολισμό της.

## Εξωτερικοί σύνδεσμοι
* 

Κατηγορία:Κοινωνία της Αργεντινής
Άγιος Χαράλαμπος Κοζάνης

*Για οικισμούς με το ίδιο όνομα δείτε το λήμμα: [[Άγιος Χαράλαμπος (αποσαφήνιση)]]*

Ο **Άγιος Χαράλαμπος**, είναι ορεινό χωριό της Κοζάνης σε υψόμετρο 720 μέτρα.

## Γεωγραφικά - ιστορικά στοιχεία
Ο Άγιος Χαράλαμπος βρίσκεται προς τα ανατολικά όρια του νομού με το νομό Ημαθίας. Είναι κτισμένος στις νοτιοδυτικές πλαγιές του  Βερμίου, ανάμεσα στα χωριά Τετράλοφο (ΒΔ.), Βοσκοχώρι (Α.) και Καπνοχώρι (ΝΔ.). Στα νότια του περνά η Εγνατία Οδός, απέχει 23 χλμ. Β.-ΒΑ. από την Κοζάνη και 36 χλμ. ΝΔ. από τη Βέροια. Η παλιά του ονομασία, από την εποχή της τουρκοκρατίας ήταν *Ισακλάρ* και έτσι αναφέρεται στο ΦΕΚ 260Α-31/12/1918 να ορίζεται έδρα της ομώνυμης κοινότητας. Μετονομάζεται σε Άγιο Χαράλαμπο το 1928. Σύμφωνα με το σχέδιο Καλλικράτης αποτελεί τη τοπική κοινότητα Αγίου Χαραλάμπους που ανήκει στη δημοτική ενότητα Ελλησπόντου του δήμου Κοζάνης και σύμφωνα με την απογραφή 2011 ο πληθυσμός του είναι 144 κάτοικοι. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 14,941 χμ² (2011).
## Πληθυσμός

## Εξωτερικοί σύνδεσμοι

* Ιστορία της δημοτικής ενότητας Ελλησπόντου από τον ιστότοπο του δήμου Κοζάνης

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Κοιλάδα Κοζάνης

:*Για οικισμούς με το ίδιο όνομα δείτε το λήμμα: [[Κοιλάδα]]*

Η **Κοιλάδα**, είναι ορεινό χωριό της Κοζάνης σε υψόμετρο 670 μέτρα.

## Γεωγραφικά - ιστορικά στοιχεία
Η Κοιλάδα βρίσκεται προς τα ανατολικά όρια του νομού με το νομό Ημαθίας. Απέχει 17 χλμ. βορειοανατολικά από την πόλη της Κοζάνης και 40 χλμ. νοτιοδυτικά από τη Βέροια. Στα βόρεια του χωριού περνάει η ΕΟ Αλεξάνδρειας - Κοζάνης και η Εγνατία Οδός. Οι κάτοικοί του χωριού ασχολούνται κυρίως με την καλλιέργεια σιτηρών, πατάτας, καλαμποκιού, τεύτλων, λιγότεροι με τη συστηματική κτηνοτροφία και πολλοί εργάζονται στα γειτονικά εργοστάσια της ΔΕΗ.

Η περιοχή έχει κατοικηθεί από τους προϊστορικούς χρόνους και έχουν βρεθεί πολλά και σημαντικά ευρήματα. Στη τοποθεσία "Τούμπα Ξηροπήγαδου", στην περιοχή της πρώην λίμνης Σαρί Γκιόλ (Κίτρινης λίμνης) εντοπίστηκε οργανωμένο νεκροταφείο της Εποχής του Χαλκού το οποίο θεωρείται ένα από τα αρχαιότερα οργανωμένα προϊστορικά νεκροταφεία. Χρησιμοποιήθηκε συνεχόμενα για περίπου 700 χρόνια, από το 2420 π.Χ. μέχρι το 1730 π.Χ.. Η περιοχή έχει κηρυχθεί αρχαιολογικός χώρος, όπως και η "Μεγάλη Τούμπα" στα όρια της κοινότητας με την κοινότητα Αγίου Δημητρίου.

Στην περιοχή υπήρχε, τη μακεδονική εποχή, οικισμός και αυτό πιστοποιείται από τη στήλη με 18 στίχους που χρονολογείται το 181 π.Χ., πιθανολογείται ότι είναι του Φιλίππου Ε' και αναφέρεται στη πόλη της Γραίας ή Γρήιας. Η στήλη βρίσκεται στο "Παναγιωτίδειο Αρχοντικό" όπου στεγάζεται το Αρχαιολογικό Μουσείο Κοζάνης.

## Ονομασία - διοικητικά στοιχεία
Η παλιά του ονομασία, από την εποχή της τουρκοκρατίας αρχικά ήταν *Ισικού-Κλέρ* και έτσι αναφέρεται το 1918 στο ΦΕΚ 260Α-31/12/1918 να ορίζεται έδρα της ομώνυμης κοινότητας. Το 1919 διορθώνεται σε *Ισκιουπλέρ* και το 1927 μετονομάζεται σε Κοιλάδα. Σύμφωνα με το σχέδιο Καλλικράτης, μαζί με τη Θυμαριά και την Κρεμαστή αποτελούν τη τοπική κοινότητα Κοιλάδας που ανήκει στη δημοτική ενότητα Ελλησπόντου του δήμου Κοζάνης και σύμφωνα με την απογραφή 2011 ο πληθυσμός της ως κοινότητα είναι 662 κάτοικοι, ενώ ως οικισμός 296.

## Παραπομπές


## Εξωτερικοί σύνδεσμοι
*Ανασκαφή προϊστορικού νεκροταφείου στο Ξεροπήγαδο Κοιλάδας Ν. Κοζάνης από τον ιστότοπο του Υπουργείου Πολιτισμού και Αθλητισμού
*Ιστορία της δημοτικής ενότητας Ελλησπόντου από τον ιστότοπο του δήμου Κοζάνης

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Κρεμαστή Κοζάνης

*Για οικισμούς με το ίδιο όνομα δείτε το λήμμα: [[Κρεμαστή]]*

Η **Κρεμαστή**, είναι ορεινό χωριό της Κοζάνης σε υψόμετρο 670 μέτρα.

## Γεωγραφικά - ιστορικά στοιχεία
Η Κρεμαστή βρίσκεται προς τα ανατολικά όρια του νομού με το νομό Ημαθίας. Απέχει 18,5 χλμ. βορειοανατολικά από την πόλη της Κοζάνης και 40,5 χλμ. νοτιοδυτικά από τη Βέροια. Είναι κτισμένο ανάμεσα στην Κοιλάδα (δυτικά) και τη Θυμαριά (ανατολικά). Στην περιοχή έχει βρεθεί προϊστορικός οικισμός σε χαμηλή τούμπα έκτασης 35 περίπου στρεμμάτων με λείψανα εγκατάστασης από τη μέση και νεότερη νεολιθική εποχή, ο οποίος έχει κηρυχθεί αρχαιολογικός χώρος. 

Η παλιά του ονομασία, από την εποχή της τουρκοκρατίας αρχικά ήταν *Καχηρμανλή* και έτσι αναφέρεται το 1918 στο ΦΕΚ 260Α-31/12/1918 να προσαρτάται στην κοινότητα Ισικού-Κλέρ. Το 1919 διορθώνεται σε *Καραμανλή* και το 1927 μετονομάζεται σε Κρεμαστή. Σύμφωνα με το σχέδιο Καλλικράτης, μαζί με τη Θυμαριά και την Κοιλάδα αποτελούν τη τοπική κοινότητα Κοιλάδας που ανήκει στη δημοτική ενότητα Ελλησπόντου του δήμου Κοζάνης και σύμφωνα με την απογραφή 2011 ο πληθυσμός της είναι 92 κάτοικοι.

## Εξωτερικοί σύνδεσμοι
*Εγνατία Οδός, Ανασκαφή στην Προϊστορική θέση "Τούμπα Κρεμαστής - Κοιλάδας", Νομού Κοζάνης, Αρετή Χονδρογιάννη από τον ιστότοπο https://www.academia.edu
*Ιστορία της δημοτικής ενότητας Ελλησπόντου από τον ιστότοπο του δήμου Κοζάνης

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Παρτσάμ

Το **Παρτσάμ** (παστού/, μτφ: «Λάβαρο» ή «Σημαία») ήταν μία από τις συνιστώσες του Λαϊκού Δημοκρατικού Κόμματος του Αφγανιστάν. Η συνιστώσα Παρτσάμ ανέλαβε τη διακυβέρνηση της χώρας μετά την ανατροπή του Χαφιζουλάχ Αμίν τον Δεκέμβριο του 1979 (Επιχείρηση Καταιγίδα-333). 

Η βασική ιδεολογία του Παρτσάμ ήταν η βαθμιαία μετατόπιση προς τον σοσιαλισμό στο Αφγανιστάν. Η συνιστώσα Παρτσάμ υποστήριξε αυτήν την ιδέα, επειδή θεωρούσε πως το Αφγανιστάν δεν είχε αρκετές βιομηχανίες για να υποβληθεί σε μια πραγματική προλεταριανή επανάσταση όπως όριζε *[[Το Κομμουνιστικό Μανιφέστο]]*. Η συνιστώσα Παρτσάμ είχε περισσότερα αστικά μέλη τα οποία ανήκαν στη μεσαία και ανώτερη μεσαία τάξη. Αντίθετη στο μετριοπαθές Παρτσάμ βρισκόταν η ριζοσπαστική συνιστώσα Χαλκ. Το Χαλκ («Λαός») ανέπτυξε μια πιο σθεναρή γραμμή, υποστηρίζοντας την άμεση και βίαιη ανατροπή της κυβέρνησης και την εγκαθίδρυση σοβιετικού τύπου κομμουνιστικού καθεστώτος. 

Ο ηγέτης του Παρτσάμ Μπαμπράκ Καρμάλ αντικαταστάθηκε από τον Μοχαμάντ Νατζιμπουλάχ το 1986. Το 1992, το καθοδηγούμενο από το Παρτσάμ Λαϊκό Δημοκρατικό Κόμμα του Αφγανιστάν μετατράπηκε στο κόμμα Βατάν του Αφγανιστάν. 

## Παραπομπές


## Βιβλιογραφία

* Arnold, Anthony Afghanistan's Two-Party Communism: Parcham and Khalq (Histories of Ruling Communist Parties) Hoover Institution / Stanford University. 1983.  
* Kakar, M. Hasan Afghanistan: The Soviet Invasion and Afghan Response, 1979-1982. University of California Press. 1997.  
* Rasanayagam, Angelo. Afghanistan: A Modern History. St. Martin's Press. 2005 

Κατηγορία:Πολιτικά κόμματα στο Αφγανιστάν
Κοντοβούνι Κοζάνης

Το **Κοντοβούνι**, είναι ημιορεινό χωριό της Κοζάνης σε υψόμετρο 350 μέτρα.

## Γεωγραφία - Ιστορία
Το Κοντοβούνι βρίσκεται δυτικά της τεχνητής λίμνης Πολυφύτου σε απόσταση 22 χλμ. νοτιοανατολικά από την πόλη της Κοζάνης. Είναι κτισμένο επάνω στην επαρχιακή οδό Αιανής - Βαθύλακκου, ανάμεσα στην Σταυρωτή (ΒΔ.) και το Σπάρτο (ΒΑ.). Την εποχή της τουρκοκρατίας, στο χωριό κατοικούσαν κυρίως Οθωμανοί και ονομαζόταν *Δουγτζιλάρ*. Έτσι αναφέρεται το 1918, μετά την απελευθέρωση, όταν ορίστηκε έδρα της ομώνυμης κοινότητας. Το 1927 μετονομάζεται σε Κοντοβούνι. Ο ιστορικός Κωνσταντίνος Γουναρόπουλος αναφέρει ότι το 1872 κατοικούσαν 10 οικογένειες Ελλήνων χριστιανών που μετοίκησαν από τα χωριά των Καμβουνίων απέναντι από τον Αλιάκμονα. 

Σύμφωνα με το σχέδιο Καλλικράτης, μαζί με τον Πύργο αποτελούν τη τοπική κοινότητα Κοντοβουνίου  που ανήκει στη δημοτική ενότητα Ελιμείας του δήμου Κοζάνης και σύμφωνα με την απογραφή 2011 ο πληθυσμός της είναι 45 κάτοικοι. Σύμφωνα με το ΦΕΚ 87Α - 07/06/2010 η κοινότητα αποσπάται από το δήμο Ελιμείας και προσαρτάται στο δήμο Κοζάνης.

## Εξωτερικοί σύνδεσμοι
* Το παλιό πέτρινο γεφύρι που ένωνε παλαιότερα το Σπάρτο με το Κοντοβούνι

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Ματίας Γκεστράνιους

Ο **Ματίας Γκεστράνιους** (φινλανδικά: *Mattias Gestranius*, γεννημένος στις 7 Ιουνίου 1978, Πάργκας) είναι Φινλανδός επαγγελματίας διαιτητής ποδοσφαίρου. Είναι διεθνής διαιτητής της FIFA από το 2011. Είναι τεχνικός εργαστηρίου. 

## Σταδιοδρομία στην Ελλάδα
Ο Ματίας Γκεστράνιους είναι ένας από τους ξένους διαιτητές που διαιτητεύουν αγώνες στη Σούπερ Λιγκ Ελλάδας από τη σεζόν 2018-19 και έπειτα, σύμφωνα  με τους ορισμούς του επικεφαλής ελληνικής διαιτησίας από τον Αύγουστο του 2017, του Πορτογάλου Μέλο Περέιρα. Το ιστορικό των αναμετρήσεων που έχει διαιτητεύσει στο πρωτάθλημα καταγράφεται στο πίνακα που ακολουθεί:
                    



## Παραπομπές


## Εξωτερικοί σύνδεσμοι

*     

Κατηγορία:Φινλανδοί διαιτητές ποδοσφαίρου
Κατηγορία:Διαιτητές ΟΥΕΦΑ Γιουρόπα Λιγκ
Κατηγορία:Διαιτητές ΟΥΕΦΑ Τσάμπιονς Λιγκ
Γιώργος Λιάβας

O **Γιώργος Λιάβας** (Αρχοντοχώρι Αιτωλοακαρνανίας, 12 Φεβρουαρίου 2001) είναι Έλληνας ποδοσφαιριστής, ο οποίος αγωνίζεται ως αμυντικός μέσος και ως κεντρικός αμυντικός για την Ρίο Άβε.

## Σταδιοδρομία σε συλλόγους
Ξεκίνησε τη σταδιοδρομία του στις ακαδημίες του Παναιτωλικού, με τον οποίο υπέγραψε το πρώτο του επαγγελματικό συμβόλαιο στις 14 Αυγούστου 2018. Κατά την σεζόν 2018-2019, ο Λιάβας καθιερώθηκε υπό την ηγεσία του Τραϊανού Δέλλα. Σε ηλικία 17 ετών, έγινε ο δεύτερος νεότερος ποδοσφαιριστής στην ιστορία του Παναιτωλικού. Τον Ιανουάριο του 2021, ο Λιάβας υπέστη έναν σοβαρό τραυματισμό στο γόνατο που τον άφησε εκτός για κάτι παραπάνω από έναν χρόνο. Επέστρεψε στην αγωνιστική δράση τον Μάιο του 2022.

Στις 12 Αυγούστου 2025, επισημοποιήθηκε η μεταγραφή του στην πορτογαλική Ρίο Άβε της Πριμέιρα Λίγα έναντι περίπου 500χιλ. ευρώ.

## Διεθνής σταδιοδρομία
Έχει αγωνιστεί με τις μικρές Εθνικές Ελλάδας (Κ16, Παίδων και Νέων).

## Παραπομπές


## Εξωτερικοί συνδέσμοι
* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ16
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδας Κ21
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Ρίο Άβε ΦΚ
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Αλέξανδρος Παρράς

Ο **Αλέξανδρος Παρράς** (γενν. 12 Μαΐου 1998) είναι Έλληνας επαγγελματίας ποδοσφαιριστής, ο οποίος αγωνίζεται ως αμυντικός για την ΑΕΚ. 

## Σταδιοδρομία σε συλλόγους

### Παναιτωλικός
Ξεκίνησε τη σταδιοδρομία του στις ακαδημίες του Παναιτωλικού. Υπέγραψε το πρώτο του επαγγελματικό συμβόλαιο τον Αύγουστο του 2017. 

Έκανε το ντεμπούτο του στη Superleague στις 21 Οκτωβρίου 2017, σε έναν αγώνα εναντίον της Κέρκυρας.

#### ΑΕΚ
Στις 7 Ιουνίου του 2021, υπέγραψε 5ετες συμβόλαιο με την ομάδα της ΑΕΚ. 

## Διεθνής σταδιοδρομία
Έχει μία συμμετοχή με την Εθνική Ελπίδων.

## Παραπομπές


## Εξωτερικοί σύνδεσμοι

* Προφίλ SuperLeague  
* Προφίλ στο Transfermarkt.com 

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Πέντρο Αμαράλ

Ο **Πέντρο Μιγκέλ Γκάσπαρ Αμαράλ** (*Pedro Miguel Gaspar Amaral,* γεννημένος στις 25 Αυγούστου 1997) είναι Πορτογάλος επαγγελματίας ποδοσφαιριστής, ο οποίος αγωνίζεται ως πλάγιος αμυντικός για τον Παναιτωλικό, με δανεισμό από τη Μπενφίκα. 

## Σταδιοδρομία σε συλλόγους
Γεννημένος στη Σίντρα, ο Αμαράλ ξεκίνησε τη σταδιοδρομία του στον τοπικό σύλλογο Lourel, προτού ενταχθεί στις ακαδημίες νέων της Μπενφίκα το 2017. Έκανε το επαγγελματικό του ντεμπούτο για τη Μπενφίκα Β ως αλλαγή, σε μια νίκη με 2-1 επί της Ακαδέμικο ντε Βιζεού για τη Σεγούντα Λίγα, στις 11 Σεπτεμβρίου 2016. 

Στις 9 Ιανουαρίου 2019, εντάχθηκε στον Παναιτωλικό με δανεισμό 6 μηνών, με δυνατότητα επέκτασης για ένα επιπλέον έτος. 

## Διεθνής σταδιοδρομία
Έχει αγωνιστεί σε όλες τις μικρές Εθνικές ομάδες τις Πορτογαλίας (U15, U16, U17, U18, U19, U20 και U21).

## Παραπομπές


## Εξωτερικοί σύνδεσμοι

*   
*   
*     
* Στοιχεία εθνικής ομάδας  
* Προφίλ στο Transfermarkt.com 

Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ15
Κατηγορία:Ποδοσφαιριστές Εθνικής Πορτογαλίας Κ16
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Έλενα Μπέλοβα

Η **Έλενα Ντμιτριέβνα Νοβίκοβα-Μπέλοβα** (ρωσικά: Елена Дмитриевна Новикова-Белова, το γένος *Νοβίκοβα*, γεννηθείσα την 28 Ιουλίου 1947) είναι μία συνταξιούχα Ρωσίδα αθλήτρια της ξιφασκίας με ξίφος ασκήσεως. Αγωνίστηκε στους Ολυμπιακούς Αγώνες 1968, 1972, 1976 και 1980 στους ατομικούς και τους ομαδικούς αγώνες και κέρδισε τέσσερα χρυσά μετάλλια, ένα αργυρό και ένα χάλκινο, και ήταν η πρώτη γυναίκα ξιφομάχος που κέρδισε τέσσερα χρυσά Ολυμπιακά μετάλλια. To 1976 παραλίγο να κερδίσει ένα πέμπτο χρυσό μετάλλιο, αλλά τελικά έχασε τον τελευταίο αγώνα των προκριματικών από τον ξιφομάχο της τελευταίας θέσης. Η Μπέλοβα έχει κερδίσει επίσης 8 παγκόσμιους τίτλους, στο ατομικό το 1969, και με τη Σοβιετική ομάδα το 1970-1979.

Λίγο πριν από τους Ολυμπιακούς αγώνες 1968 παντρεύτηκε τον Βυάτσεσλαβ Μπέλωφ, έναν μετέπειτα παγκόσμιο πρωταθλητή στο μοντέρνο πένταθλο, και άλλαξε το επίθετό της από Νοβίκοβα σε Μπέλοβα. Συνταξιοδοτήθηκε μετά τους Ολυμπιακούς αγώνες 1980 και το 1987, σε ηλικία 40 ετών, γέννησε τον γιο της. Ο δεύτερος σύζυγός της, ο συνθέτης Βαλερί Ιβάνωφ, της αφιέρωσε ένα βαλς .

Το 1970 η Μπέλοβα αποφοίτησε από το Παιδαγωγικό Ίδρυμα του Μινσκ, με το Διδακτορικό της Σχολής. Το 1997 της απονεμήθηκε το Ολυμπιακό Τάγμα σε Αργυρό, και το 2007 το Μετάλλιο Πιερ ντε Κουμπερτέν.

## Παραπομπές


## Εξωτερικοί σύνδεσμοι
* 

Κατηγορία:Ολυμπιονίκες της ξιφασκίας
Κατηγορία:Αθλητές της ξιφασκίας
Κατηγορία:Αποδέκτες του Τάγματος της Φιλίας των Λαών
Ανατολικό Καπνοχωρίου Κοζάνης

Το **Ανατολικό** είναι ορεινός οικισμός της Κοινότητας Καπνοχωρίου της Κοζάνης σε υψόμετρο 690 μέτρα, στους βόρειους πρόποδες του όρους Σκοπός και απέχει 23 χλμ. Α.-ΒΑ. της Κοζάνης. Αποτελεί την ανατολική συνέχεια του Καπνοχωρίου και στα βόρεια του περνάει η Εγνατία Οδός. Σύμφωνα με το σχέδιο Καλλικράτης, μαζί με το Καπνοχώρι και τη Σκάφη αποτελούν την τοπική κοινότητα Καπνοχωρίου που ανήκει στη δημοτική ενότητα Ελλησπόντου του δήμου Κοζάνης και σύμφωνα με την απογραφή 2011 ο πληθυσμός του είναι 28 κάτοικοι. 
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Τίτορμος

Ο **Τίτορμος** ήταν θρυλικός βοσκός της Αιτωλίας, γνωστός στην αρχαιότητα για τη νίκη του επί του Μίλωνα του Κροτωνιάτη, ο οποίος με τη σειρά του ήταν ο πιο επιτυχημένος παλαιστής των Αρχαίων Ολυμπιακών Αγώνων. Η μονομαχία μεταξύ του Μίλωνα και του Τίτορμου, ωστόσο, δεν ήταν ένας συνηθισμένος αγώνας πάλης. Σύμφωνα με τον Κλαύδιο Αιλιανό, οι αντίπαλοι σύγκριναν τις δυνάμεις τους σε ένα άγριο Αιτωλικό τοπίο, ενώ σήκωναν ή πετούσαν πέτρες, ή πιάνοντας ταύρους. Νικημένος, ο Μίλωνας επαίνεσε τον νικητή ως «το δεύτερο Ηρακλή». Ο Τίτορμος πιστεύεται ότι κατοικούσε στα ορεινά μέρη της Αιτωλίας, κοντά στον ποταμό Εύηνο, από τον 5ο αιώνα π.Χ., ο θρύλος του χρησίμευσε για την ενίσχυση της εθνοτικής ταυτότητας της Αιτωλίας.

## Δείτε επίσης

* Λογότυπο της ομάδας ποδοσφαίρου του Παναιτωλικού, που απεικονίζει τον Τίτορμο, τον *δεύτερο Ηρακλή*. 

## Παραπομπές


Κατηγορία:Αρχαίοι Αιτωλοακαρνάνες
Κατηγορία:Αρχαίοι Έλληνες παλαιστές